42 साल बाद पहले-दूसरे स्थान पर भारतीय, अश्विन, जडेजा आईसीसी गेंदबाज़ों में शीर्ष पर  
ICC टेस्ट गेंदबाज़ी रैंकिंग में अश्विन के बाद दूसरे स्थान पर पहुंचे जडेजा
इंग्लैंड के खिलाफ सीरीज़ में अश्विन ने 28, जडेजा ने 26 विकेट चटकाए
1974 में पहली बार बिशन सिंह बेदी, चंद्रशेखर शीर्ष दो स्थानों पर पहुंचे थे
इंग्लैंड के खिलाफ पारी और 75 रन से जीते गए चेन्नई टेस्ट मैच की पहली पारी में तीन और दूसरी पारी में सात विकेट लेकर रवींद्र जडेजा ने टेस्ट करियर में पहली बार 10 विकेट चटकाने का कारनामा किया... कुल 154 रन देकर हासिल किए इन 10 विकेटों सहित जडेजा ने सीरीज़ में कुल 26 विकेट हासिल किए, जबकि 4-0 से जीती सीरीज़ के दौरान रविचंद्रन अश्विन ने 28 विपक्षी खिलाड़ियों को आउट किया...
टेस्ट गेंदबाज़ों की रैंकिंग में ऑस्ट्रेलिया के जोश हेज़लवुड, इंग्लैंड के जेम्स एंडरसन, दक्षिण अफ्रीका के डेल स्टेन और श्रीलंका के रंगना हेराथ को पछाड़कर दूसरे स्थान पर पहुंचे रवींद्र जडेजा को आईसीसी की ऑलराउंडरों की रैंकिंग में भी अपने अभूतपूर्व प्रदर्शन का फायदा मिला है, और वह आईसीसी टेस्ट ऑलराउंडरों की लिस्ट में भी एक स्थान ऊपर चढ़कर करियर-बेस्ट तीसरे स्थान पर पहुंच गए हैं, जबकि वहां भी शीर्ष पर रविचंद्रन अश्विन ही मौजूद हैं...

टेस्ट गेंदबाज़ों की रैंकिंग में ऑस्ट्रेलिया के जोश हेज़लवुड, इंग्लैंड के जेम्स एंडरसन, दक्षिण अफ्रीका के डेल स्टेन और श्रीलंका के रंगना हेराथ को पछाड़कर दूसरे स्थान पर पहुंचे रवींद्र जडेजा को आईसीसी की ऑलराउंडरों की रैंकिंग में भी अपने अभूतपूर्व प्रदर्शन का फायदा मिला है, और वह आईसीसी टेस्ट ऑलराउंडरों की लिस्ट में भी एक स्थान ऊपर चढ़कर करियर-बेस्ट तीसरे स्थान पर पहुंच गए हैं, जबकि वहां भी शीर्ष पर रविचंद्रन अश्विन ही मौजूद हैं...